लखनऊः केन्द्रीय मानव संसाधन मंत्री स्मृति ईरानी के खिलाफ दो पदों पर असंवैधानिक रुप से कब्जा करने का आरोप है। इस मामले में इलाहाबाद उच्च न्यायालय की लखनऊ बेंच में एक पीआईएल दायर किया गया है। इस बेंच की अगली सुनवाई 24 नवम्बर को होगी। जानकारी के अनुसार यह याचिका अशोक पाण्डेय के द्वारा दायर की गई है। इस पीआईएल में कहा गया है कि स्मृति ईरानी एक सरकारी संस्थान में अध्यक्ष पद पर हैं। इसी संस्थान से संचालित डीम्ड यूनिवर्सिटी के चांसलर पद पर भी वह काबिज हैं।